O nouă ediție a Chefi la Cuțite a început recent, acesta fiind primul sezon fără Cătălin Scărlătescu, Sorin Bontea și Florin Dumitrescu.
Emisiunea merge mai departe avându-i în frunte pe Alexantru Sautner, Richard Abou Zaki, Ștefan Popescu și Orlando Zaharia, în timp ce foștii bucătari se luptă în instanță cu compania media.
Astfel, conform Paginademedia, șefii de la Antene au deschis pe 28 martie procese la judecătoriile de sector 1 (pentru Florin Dumitrescu şi Cătălin Scărlătescu), respectiv, 3 (în cazul lui Sorin Bontea), potrivit datelor postate pe portalul instanţelor de judecată, obiectul fiind "acţiune în constatare".
Declarațiile dure ale chefilor care au părăsit Antena este motivul pentru care Antena Grup a deschis aceste noi acțiuni în instanță.
Acesta este al cincilea proces deschis de compania de media pe numele lui Florin Dumitrescu și Cătălin Scărlătescu. În schimb, cu Sorin Bontea, Antena are doar patru procese. La rândul lor, chefii au deschis și ei o acțiune în instanță împotriva trustului.